എൻകെ വാൽനക്ഷത്രം

സൗരയൂഥത്തിലെ ഒരു വാൽനക്ഷത്രമാണ് എൻകെ ധൂമകേതു(Comet Encke). 1788-ലാണ് ഇത് ആദ്യമായി നിരീക്ഷിക്കപ്പെട്ടത് 1822-ൽ ഇതു വീണ്ടും പ്രത്യക്ഷപ്പെടുമെന്ന് യോഹൻ ഫ്രാൻസ് എൻ‌‌കെ (Johann Franz Encke) പ്രവചിക്കുകയുണ്ടായി.  തുടർന്ന് നിശ്ചിത കാലയളവിൽ ഈ ധൂമകേതു പ്രത്യക്ഷപ്പെട്ടുകൊണ്ടിരുന്നു.  1795, 1805 എന്നീ വർഷങ്ങളിലും ഇതിന്റെ വരവ് നിരീഷിക്കപ്പെട്ടിരുന്നു.  ഏറ്റവും ചുരുങ്ങിയകാലം (3 വർഷം 4 മാസം) കൊണ്ട് സൂര്യനെ ചുറ്റുന്ന ധൂമകേതുവാണിത്http://www.seds.org/~spider/spider/Comets/encke.html  Comet 2P/Encke. നിരന്തരമായ ഉപസൌരത്താൽ വാൽ സൃഷ്ടിക്കുന്ന ഘടകങ്ങൾ പൂർണമായും നഷ്ടപ്പെട്ടു പോയതിനാൽ ഇപ്പോൾ എൻകെ ധൂമകേതുവിന് വാൽ രൂപപ്പെടാറില്ല.
ഭ്രമണപഥം
ദീർഘവൃത്താകാരത്തിലുള്ള ഇതിന്റെ ഭ്രമണപഥത്തിനു മാറ്റം വന്നുകൊണ്ടിരിക്കുന്നതായി ശാസ്ത്രജ്ഞന്മാർ അഭിപ്രായപ്പെടുന്നു.  ഏകദേശം വൃത്താകാരമായ ഭ്രമണപഥമാണ് ഇപ്പോഴുള്ളത്.  ഭ്രമണകാലവും ക്രമേണകുറഞ്ഞു വരുന്നു. ;  കഴിഞ്ഞ ശതകത്തിൽ രണ്ടു ദിവസത്തെ കുറവുണ്ടായി.  സൂര്യന്റെ സമിപമെത്തുമ്പോൾ ഉണ്ടാകുന്ന വാതകങ്ങളുടെ ജെറ്റ്പ്രവർത്തനം കൊണ്ട് ഭ്രമണപഥത്തിനു വേഗം കൂടുന്നതായിട്ടാണ് എഫ്. എൻ. വിപ്പിൾ അഭിപ്രായപ്പെടുന്നത്.  ഓരോ ഭ്രമണത്തിലും ഇതിന്റെ അഞ്ഞൂറിലൊരംശം ദ്രവ്യമാനം നഷ്ടപ്പെടുന്നുണ്ട്.https://web.archive.org/web/20040619183004/http://www.space.com/spacewatch/comet_encke_031114.html  NightSky Friday: Astronomers Ready for Comet Encke's Return

നാശത്തോടടുക്കുന്ന ധൂമകേതു

നഗ്ന നേത്രങ്ങൾക്കു ദൃശ്യമാകാൻ തക്ക പ്രകാശം ഈ ധൂമകേതുവിന് ഇല്ല.  നൂറുവർഷം മുമ്പുള്ളത്തിനെക്കാൾ പ്രകാശമാനം കുറഞ്ഞിട്ടുമുണ്ട്.  വലിപ്പത്തിലും പ്രകാശത്തിലും സംഭവിക്കുന്ന ഈ കുറവ് കണക്കിലെടുത്താൽ എൻ‌‌കെ ധൂമകേതുവിന് ഇനി അധികം ആയുസുണ്ടാകാൻ ഇടയില്ല എന്നാണ് ശാസ്ത്രഞ്ജരുടെ അഭിപ്രായം.  ഏറ്റവുമൊടുവിൽ ഇത് ഉപസൗരം (perihelion) കടന്നുപോയത് 1977-ൽ ആയിരുന്നു.https://web.archive.org/web/20011114001717/http://www.space.com/scienceastronomy/planetearth/comet_bronzeage_011113-1.html  Comets, Meteors & Myth: New Evidence for Toppled Civilizations and Biblical Tales

അവലംബം

പുറംകണ്ണികൾ
 http://cometography.com/pcomets/002p.html
 http://neo.jpl.nasa.gov/images/encke.html
 http://antwrp.gsfc.nasa.gov/apod/ap031223.html
 http://spider.ipac.caltech.edu/staff/reach/figures/encke.html 

വർഗ്ഗം:വാൽനക്ഷത്രങ്ങൾ